b"\n_START_ARTICLE_\nValstybiniai egzaminai Vokietijoje\n_START_SECTION_\nAntrasis valstybinis egzaminas\n_START_PARAGRAPH_\n\xe2\x80\x9eTikrasis\xe2\x80\x9c (antrasis) valstybinis egzaminas seka po 2 metus trunkan\xc4\x8dio Referendariato. Tai vad. antrasis valstybinis egzaminas (Zweites Staatsexamen), taip vad. Asesoriaus egzaminas (\xe2\x80\x9eAssessorexamen\xe2\x80\x9c). Forma\xc2\xa0\xe2\x80\x93 kontroliniai egzaminai ra\xc5\xa1tu (Klausurenexamen\xc2\xa0\xe2\x80\x93 'klauz\xc5\xabros'). Skai\xc4\x8dius: 7 (Saro kra\xc5\xa1tas)\xc2\xa0\xe2\x80\x93 11 (Bavarija). Ma\xc5\xbedaug po 4 m\xc4\x97nesi\xc5\xb3 seka Referendariatas ir egzaminas \xc5\xbeod\xc5\xbeiu. Be materialin\xc4\x97s teis\xc4\x97s (sudaran\xc4\x8dio pirmojo valstybinio egzamino turin\xc4\xaf) Antrasis egzaminas apima proceso teis\xc4\x99. Tokio egzamino metu savo reik\xc5\xa1m\xc4\x97s netenka akademiniai teoriniai disputai (teis\xc4\x97s teorijos), itin svarb\xc5\xabs pirmajam valstybiniam egzaminui; II egzaminui reik\xc5\xa1m\xc4\x99 turi teism\xc5\xb3 praktika._NEWLINE_Egzamin\xc4\x85 vykdo \xc5\xbdem\xc4\x97s justicijos egzamino tarnyba (Landesjustizpr\xc3\xbcfungsamt, sudaroma prie atitinkamos \xc5\xbeem\xc4\x97s Teisingumo ministerijos. Egzamino tikrintojai\xc2\xa0\xe2\x80\x93 teis\xc4\x97jai, prokurorai, valstyb\xc4\x97s tarnautojai, notarai arba advokatai.\n_START_SECTION_\nAuk\xc5\xa1tesnioji mi\xc5\xa1k\xc5\xb3 tarnyba\n_START_PARAGRAPH_\nAuk\xc5\xa1toms pareigoms u\xc5\xbeimti, pvz., Mi\xc5\xa1k\xc5\xb3 tarnybos (Forstamt) vadovo, b\xc5\xabtinas Didysis mi\xc5\xa1kininkyst\xc4\x97s valstybinis egzaminas (\xe2\x80\x9eGro\xc3\x9fe Forstliche Staatspr\xc3\xbcfung\xe2\x80\x9c). Pretenduojant \xc4\xaf Referendariat\xc4\x85, b\xc5\xabtina baigti mi\xc5\xa1kininkyst\xc4\x97s (Forstwissenschaften) studijas, kurias baigus \xc4\xafgyjamas atitinkmas laipsnis\xc2\xa0\xe2\x80\x93 diplomuotas mi\xc5\xa1kininkas (\xe2\x80\x9eDiplom-Forstwirt\xe2\x80\x9c) arba magistras (\xe2\x80\x9eMaster\xe2\x80\x9c)."